હવે લેખિતરૂપે રહેલા તમારા ધ્યેયને નજર સમક્ષ રાખીને તમારે આ ધ્યેય ‘શક્ય છે જ’ તેવો આદેશ મનને દ્રઢપણે આપવાનું કામ કરવાનું છે. અહીં એક ચોખવટ પણ કરી દઉં. આ આદેશ આપતી વખતે તમારે જાગ્રત મન કે અજાગ્રત મન, એ બેમાંથી કોને આદેશ આપવો એવી દ્વિધામાં પડવાની બિલકુલ જરૂર નથી. કારણકે કુદરતે શરીર અને મનની રચના એટલી સુંદર રીતે કરી છે કે તમારા બધાજ વિચાર અને આદેશ બંને મન પૂર્ણ રીતે જાણી લે છે અને યાદ પણ રાખી લે છે.